钦定古今图书集成/理学汇编/学行典/第243卷 > 金印
## 钦定古今图书集成/理学汇编/学行典/第243卷 > 金印

按《滁州志》：“金印，字文信，号东园，多隐德。蚤岁举一子
盲，先人产腴者，悉听兄取不较。嘉靖二年，岁大祲，易
所受产衣食饥人，出所贷券悉焚之。一日，有妇抱儿
泣河下，问之，知其夫疫死，欲与子就溺，救而赡之。断
桥废路必修葺，疫饥死者，具棺埋之。曾出百金与人
服贾，阴没之。或曰，盍讼诸印曰：宁彼负我，置勿问。先”
业费几尽，只留东园一区，曰：“吾子孙守此东园足矣。”
因号东园。迄今子孙繁衍称盛焉。